5.+Ruta+fotogràfica+per+la+Caldes+d'Apel·les+Mestres,+Jacint+Verdaguer+i+joan+Maragall

__Ruta (foto)gràfica per la Caldes d'Apel·les Mestres, Jacint Verdaguer i Joan Maragall__ (Oriol Casals)

Com vam descobrir preparant la ruta que dóna nom a aquest wiki, Caldes d'Estrac o "Caldetes" va ser un nucli del turisme d'estiueg i de "segona residència". Buscant i remenant, com diu l'Assumpció, en aquest calaix dels mals endreços que sovint és la xarxa, vaig trobar el petit tresor de la Col·lecció Jaume Comas de postals fotogràfiques. Gràcies a aquest material, podem traslladar-nos a l'època d'explendor de les estades de la burgesia catalana a la vila maresmenca i contemplar les mateixes estampes socials o familiars que els nostres autors. El dia de la ruta volia donar-vos-en una mostra. Heus aquí una reconstrucció aproximada de la ruta que vam fer, amb imatges de fa un segle:

Alguns vam arribar en tren...com el marquès de Comillas, però sense que fos un tren privat! A la platja. No érem tants, ni anàvem tan elegants com aquest jurat d'una regata...

A la platja, amb barques al fons i una escena familiar.



Al costat de l'Hotel Colón, més o menys on esperàvem les gestions d'en Llorenç. El bar on es va recitar "Nausica" una mica canviat i amb uns altres companys.



La casa on van passar unes quantes estones els Maragall-Noble és la "c", us en recordeu? Una vista del Camí Ral i, dalt del turó, la Torre dels Encantats (que no vam poder veure).



Una altra vista del poble d'aleshores des de les alçades. Nosaltres també anàvem pujant... I la Capella del Remei! Un xic més isolada que avui dia, però la mateixa!

(Imatges extretes del web [|www.artsilletres.org])